29.9.2023
FI
Euroopan unionin virallinen lehti
C 344/91
Kaavio 6 Kiinteiden erittäin suuren kapasiteetin verkkojen kattavuus EU:ssa.
Aiemmat tiedot, digitaalisen vuosikymmenen kehityspolku ja perustason kehityspolku kohti vuotta 2030
Kiinteitä erittäin suuren kapasiteetin verkkoja kuvaava nykyinen indikaattori, joka perustuu nykyiseen digitaali­ talouden ja -yhteiskunnan indeksiin, kattaa verkot, joita tällä hetkellä pystytään käyttämään gigabittiyhteyksien tarjoamiseen.
Näihin voi kuitenkin kuulua myös sellaisia verkkoja, joilla ei tällä hetkellä tarjota gigabittiyhteyksiä ainakaan huippukuorman aikoina.
Tämä koskee esimerkiksi DOCSIS 3.1 -verkkoja, joissa kuitua ei ole otettu käyttöön riittävän lähellä loppukäyttäjää.
Tällä hetkellä tällaisia verkkoja ei kuitenkaan ole mahdollista asianmukaisesti kartoittaa eikä niitä näin ollen voida jättää mittausten ulkopuolelle.
Tämän seurauksena mitatut arvot ja perustason kehityspolun ennuste voivat olla korkeampia kuin todellinen kattavuus.
Lisäksi DOCSIS 3.0 -verkot kattavat tällä hetkellä vain 11 prosenttia kodeista, ja niiden päivittämisellä on vain vähäinen vaikutus maaseudun yhteyksiin.
Myöskään kaikki FTTP-verkot eivät ole mitoitettuja tarjoamaan gigabittinopeuksia huippukuorman aikoina.
Tämän vuoksi tarvitaan lisää investointeja paitsi liityntäverkkoon myös verkon ydin- ja runkoliityntäosiin, jotta voidaan vastata vuodeksi 2030 ja sen jälkeen odotettuun datasiirtotarpeiden eksponenti­ aaliseen kasvuun.
Sen lisäksi, että liityntäverkot päivitetään kuitupohjaisiksi, myös laitteistoihin ja ohjelmistoihin on tehtävä lisäinvestointeja (14).
Edellä esitetyn perusteella ryhdytään lisätoimiin, jotta päästäisiin yhteisymmärrykseen gigabittiyhteyksien mittaamista koskevaa keskeistä suorituskykyindikaattoria koskevasta yhteisestä menetelmästä.
Näin voitaisiin vertailla EU:n tasolla tietoja sellaisten erittäin suuren kapasiteetin verkkoinfrastruktuurien palvelun laadusta, jotka pystyvät tarjoamaan huippukuorman aikoina nopeudeltaan 1 Gb/s yhteyden.
Näiden keskeisen suorituskykyindikaattorin menetelmällisten rajoitteiden taustaa vasten voidaan todeta, että tällä hetkellä saatavilla olevien tietojen perusteella kiinteät erittäin suuren kapasiteetin verkot, jotka pystyvät tarjoamaan gigabittiyhteyden, kattoivat 73 prosenttia EU:n kotitalouksista vuonna 2022 (vuotta aikaisemmin tämä osuus oli 70 prosenttia), ja kattavuuden odotetaan nousevan 94 prosenttiin ennustejakson loppuun mennessä.
Kasvun taustalla on ollut valokuituverkkojen (FTTP) käyttöönotto (valokuituverkot kattoivat 56 prosenttia EU:n kotitalouksista vuonna 2022).
Erittäin suuren kapasiteetin verkkojen ulkopuolella olevat 27 prosenttia kotitalouksista saadaan näiden verkkojen piiriin pääasiassa ottamalla käyttöön lisää FTTP-yhteyksiä, mikä edellyttää jatkuvia ponnisteluja.
Ei pidä sulkea pois sitä mahdollisuutta, että merkittävä osuus maaseutualueista on saavutettava kiinteiden langattomien 5G-yhteyksien avulla.
Maaseutualueilla olevat puutteet ovat jatkuva ongelma, sillä 55 prosenttia näiden alueiden kotitalouksista ei edelleenkään kuulu erittäin suuren kapasiteetin verkkojen piiriin.
Tämä asettaa lisää esteitä palvelujen laajentamiselle, kunnes täydellinen kattavuus saavutetaan.
Kotitalouden verkkoon liittämisen marginaalikustannukset ovat huomattavasti suuremmat maaseutualueilla.
Jotta voidaan seurata FTTP-kattavuuden edistymistä, kuten keskeisiä suorituskykyindikaattoreita koskevassa täytäntöönpanopäätöksessä esitetään, ja tulkita paremmin erittäin suuren kapasiteetin verkkojen kattavuutta koskevia tietoja, tälle indikaattorille määritellään myös unionin tason kehityspolku (kaavio 7).
Perustason kehityspolkuun perustuvan ennusteen mukaan 87 prosenttia EU:n kotitalouksista on FTTP-yhteyksien piirissä vuoteen 2030 mennessä.
(14) Tietotekniikan kehittämis- ja hankintastrategiaa koskeville valinnoille on saatava ennakkohyväksyntä Euroopan komission tietotekniikka- ja kyberturvallisuuslautakunnalta.